laion/Wikipedia-Exotic huggingface dataset:
מדד FTSE 100

מדד FTSE 100 (באנגלית: FTSE 100 Index שמו המלא מאנגלית: מדד הבורסה של הפייננשל טיימס 100, באנגלית: The Financial Times Stock Exchange 100 Index; ידוע גם בשמו המקוצר: "פוטסי 100") הוא מדד הדגל של הבורסה לניירות ערך בלונדון, העוקב אחר 100 המניות בעלות שווי השוק הגבוה ביותר הנסחרות בה. המדד מנוהל על ידי קבוצת FTSE, חברה בת בבעלות מלאה של הבורסה בלונדון, שמקורה כמיזם משותף בין הפייננשל טיימס לבורסת לונדון. המדד מחושב בזמן אמת ומתפרסם בכל שנייה כאשר השוק פתוח. ה-FTSE 100 מורכב ממאה החברות הגדולות בבורסה של לונדון לפי שווי שוק מלא. שווי השוק הכולל של חברה מחושב על ידי הכפלת מחיר המניה של החברה במספר הכולל של המניות בשוק. עם זאת, רוב החברות הן חברות בינלאומיות או עם פעילות בינלאומיות משמעותית, ולכן תנועות המדד הן אינדיקטור חלש למדי לאופן בו כלכלת בריטניה מתנהלת והיא מושפעת משמעותית משערי החליפין של הלירה שטרלינג. אינדיקציה טובה יותר לכלכלת בריטניה היא מדד FTSE 250, מכיוון שחברות בינלאומיות מהוות בו חלק קטן יותר, בהשוואה ל-FTSE100. חברות FTSE 100 מייצגות כ-81% מכלל שווי ההון בבורסה בלונדון. אף על פי שמדד FTSE לכל המניות מקיף יותר, FTSE 100 הוא האינדיקטור הנפוץ ביותר[דרוש מקור] לשוק המניות בבריטניה . מדדים קשורים אחרים הם מדד FTSE 250 (הכולל את 250 החברות הגדולות הבאות אחרי FTSE 100), מדד FTSE 350 (שהוא הצבירה של מדד ה- FTSE 100 ו -250), FTSE SmallCap Index ומדד ה-ה-FTSE All-Share צובר את FTSE 100, FTSE 250 ו- FTSE SmallCap. חברות רכיב חייבות לעמוד במספר דרישות שנקבעו על ידי קבוצת FTSE, לרבות רישום מלא בבורסה בלונדון עם מחיר נקוב של סטרלינג או אירו בשירות המסחר האלקטרוני בבורסה, ועמידה במבחנים מסוימים בנושא לאום, צף חופשי, ונזילות. סחר רציף בבורסה בלונדון מתחיל בשעה 08:00 ומסתיים בשעה 16:30 (כאשר תחילת מכירה פומבית סגורה), וערכי הסגירה נלקחים בשעה 16:35. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
TLV Fashion Mall

TLV Fashion Mall הידוע בשם "קניון טי. אל. וי." הוא מרכז קניות מקורה אשר נמצא במתחם השוק הסיטונאי לשעבר בתל אביב כחלק מקומפלקס גינדי TLV. קניון טי אל וי הוא חלק ממתחם השוק הסיטונאי לשעבר אשר הוקם בשיתוף פעולה של "רבוע כחול נדל"ן", "משה ויגאל גינדי" ו"גינדי השקעות". בנוסף לקניון המתחם כולל ארבעה מגדלי מגורים בני 48 קומות, מספר בנייני מגורים בני 12 קומות, אשכול גנים, בית ספר יסודי וקאנטרי עירוני אשר הגישה ממנו נעשית מהקניון עצמו. במסגרת הקמת הקניון הוקמה חברה בשם "קניון העיר תל אביב בע"מ" אשר הייתה בבעלות משותפת של "רבוע כחול נדל"ן" ו"משה ויגאל גינדי" אשר משמשת כחברת הניהול של הקניון ושאר מתחם השוק הסיטונאי. במרץ 2017 כשבועיים לפני פתיחת הקניון נערך במקום שבוע האופנה 2017 אשר במסגרתו גינדי נתנה חסות. הקניון נפתח לציבור באפריל 2017. בספטמבר 2018 נודע שהקניון צובר הפסדים כספיים מאז פתיחתו. בספטמבר 2019 תבעה קבוצת פוקס את הקניון בטענה על גביית דמי שכירות כפולים במחשכים. בדצמבר 2019 מכרה גינדי את חלקה בחברת "קניון העיר תל אביב בע"מ" ל"רבוע כחול נדל"ן" ובכך הקניון עבר לבעלות מלאה של רבוע כחול. עם מכירת החברה גינדי ויתרה על זכויותה במרבית המתחם בו כלול הקניון אך ארבעת המגדלים בני ה-48 קומות אינם כלולים בעסקה ונשארים בבעלות גינדי. הקניון כולל שתי קומות מסחר בשטח של כ־32.5 אלף מ"ר, כאשר מפלס הרחוב הוא הקומה העליונה. לקניון שתי כניסות – אחת בכל רחוב (חשמונאים וקרליבך) והקניון עצמו בנוי בשתי שדרות חנויות כאשר האחת ישרה וכוללת תאורת סקיילייט והשנייה מעוגלת. בקניון אין אזור מזון ייעודי ומרבית המסעדות במתחם נמצאות מחוץ לקניון, על דפנותיו, פרט למספר מסעדות אשר נמצאות בתוך הקניון עצמו. מתחת לקניון ישנו חניון תת־קרקעי ענק בתשלום המתפרס על שתי קומות וכולל כ־1,560 מקומות חניה. מדיה וקבצים בנושא TLV Fashion Mall בוויקישיתוף אתר האינטרנט הרשמי של TLV Fashion Mall (בעברית ובאנגלית) גולן חזני, קניון TLV ייצר הפסדים של 140 מיליון שקל מפתיחתו, באתר כלכליסט, 2 בספטמבר 2018 הדר קנה, פוקס נגד קניון TLV: "גבייה כפולה של דמי הניהול - שנעשתה במחשכים", באתר TheMarker‏, 11 בספטמבר 2019 גיא בן סימון, ‏משפחת גינדי יוצאת מקניון TLV בהפסד של עשרות מיליוני שקלים על השקעותיה בפרויקט, באתר גלובס, 23 בדצמבר 2019
טישלר

טישלר הוא שם משפחה ממקור גרמני ופירושו "נגר". האם התכוונתם ל... אשר טישלר (אנ') – כלכלן ישראלי דוד טישלר – סייף סובייטי יהודי יוסף טישלר – אדריכל, מתכנן יישוב ופעיל ציוני יצחק טישלר – עיתונאי, שדרן ומתרגם ישראלי, בנו של יוסף עומר טישלר – קצין בחיל האוויר הישראלי
ישראל שמעון שיין

הרב ישראל שמעון שיין (1857 – 11 במאי 1920, כ"ג באייר ה'תר"פ) היה ממייסדי שכונת מאה שערים בירושלים, שימש כמזכירם של הרב שמואל סלנט, הרב יהושע לייב דיסקין והרב שניאור זלמן פראדקין. נולד במוהילב, בנו של דובער שיין, מחסידי חב"ד. אמו חאשא הייתה בת ישראל פאזנא, מרבני קהילת חב"ד בסטרדוב וקלימוביץ. אמו נפטרה בילדותו. בשנת 1870 עלה עם אביו לארץ ישראל והם התיישבו בירושלים. נישא ללאה, בתו הבכורה של בכור אזולאי, מצאצאי החיד"א ורבי ישראל יפה המדפיס מקאפוסט. בשנת 1875 היה ממייסדי שכונת מאה שערים בירושלים והיה משלושת המתיישבים הראשונים בשכונה. באותה שנה הוציא את הספר "עליות אליהו", לזכר רבי אליהו גוטמכר. שימש כמזכירם של רבי שמואל סלנט ושל רבי יהושע לייב דיסקין. לאחר עלייתו של רבי שניאור זלמן פראדקין בעל ה'תורת חסד' מלובלין, שימש גם כמזכירו האישי. פרסם מאמרים בעיתוני התקופה ובהם "החבצלת". היה ראש החברה קדישא של כולל חב"ד וכולל ווהלין, ושימש כ"ראש הדגל" שלהן. נודע בכישרון הציור שלו. בשנת 1881 שלח ציור פרי מכחולו של קבר רחל ויד אבשלום אל משה מונטיפיורי. יצירת ה"שויתי" שיצר מהווה דוגמה לציור ה"שויתי" המסורתי וגם להתפתחות המוקדמת של הדפוס העברי בירושלים. גיסו (חתנו של בכור אזולאי) הרב מאיר בנימין שפירא, אביו של הרב משה אריה לייב שפירא, ראש ישיבת תורת אמת. גיסו (חתנו של בכור אזולאי) יעקב מנדלבאום. גיסו (חתנו של בכור אזולאי) הרב יהושע שמעון וינגרטן, אחיו של דוד וינגרטן, מייסד בית היתומים הכללי בירושלים. בנו יהודה דב שיין-אזולאי, מזכיר מוסדות עץ חיים וחבר ועד שכונת מאה שערים. בתו פייגא ברכה, אשת נחמן יוסף וילהלם. בתו רבקה נישאה לאדמו"ר מרחמסטריווקה רבי יוחנן טברסקי. בתו מרת חאשע איטה, אשת שמואל קירשנבוים. אבי "אתרוגי קירשנבוים". צאצאיו המשיכו את העיסוק בסחר אתרוגים בירושלים. אי"ש האשכולות - תולדות הגאון החסיד רבי ישראל שמעון שיין-אזולאי זצ"ל תמונתו, אתר בידספיריט ברכת שנה טובה מאוירת, אתר בידספיריט גלויה מאוירת, משלוח מנות, אתר בידספיריט מכתב בכתב ידו, אתר בידספיריט קברו, אתר "עיר דוד" מכתב מאת השר מונטיפיורי, אתר בידספיריט אתרוגי שמואל קירשנבוים, משתלת יערים.
EF Education–Nippo

EF Education–Nippo היא קבוצת אופני כביש מקצוענית ואמריקאית מסבב ה־UCI World Tour. הקבוצה ידועה גם בזכות השמות "גרמין" ו"קנונדייל", שליוו אותה במשך שנים שונות כחלק משם הקבוצה. היא רשמה ניצחון אחד בגרנד טור עד כה, עם ריידר הסג'דל בג'ירו ד'איטליה 2012, וניצחונות בלמעלה מ-25 קטעים בגרנד טורס השונים. הקבוצה קמה ב-2003, בשם "5280–Subaro", כשהתומכת הכלכלית שלה היא "5280", מגזין בדנוור והייתה בהתחלה גם קבוצת אופני מסלול. ב-2007, עלתה לדרג הפרו קונטיננטל. ב-2008 הוזמנה לראשונה לגרנד טור, כאשר התחרתה באותה שנה בג'ירו ד'איטליה ואף ניצחה את הקטע הראשון, שהיה נגד השעון הקבוצתי, בעונה הזו חברת "גרמין" הייתה הספונסר של הקבוצה, גרמין המשיכה להיות הספונסר עד שנת 2015. ב-2009 רשמה את העונה המוצלחת שלה ביותר עד כה, שהניצחונות הבולטים של הקבוצה היו בקלאסיקת ואטנפול ושלושה קטעים בוואלטה אספנייה, באותה שנה גם עלתה לדרג הוורלד טור. הקבוצה המשיכה להשתפר במשך השנים, ובהתאם לכך גם החתימה רוכבים בכירים יותר ויותר. ב-2011 השיגה ניצחון ראשון במונומנט, כשיוהאן ואנסומרן ניצח בפריז - רובה. הקבוצה השיגה ניצחון ראשון גם בטור דה פראנס, כשניצחה את קטע נגד השעון הקבוצתי, תור הוסהובד, רוכב הקבוצה, הוסיף ניצחונות בעוד שלושה קטעים בטור. ב-2012, הקבוצה השיגה את הניצחון הגדול ביותר שלה, כשריידר הייסדל הקנדי את הג'ירו ד'איטליה. באותה עונה, ניצח ספ ואנמרקה באומלופ הט ניוסבלד. ב-2013, ניצח הרוכב דן מרטין במונומנט השני של הקבוצה, לייז'–בסטון–לייז'. ב-2014, ניצח מרטין גם בג'ירו די לומברדיה ואנדרו טלנסקי ניצח בדופינה ליברה. ב-2015, הפכה קנונדייל לספונסר הראשי של הקבוצה והייתה אף ספקית האופניים של הקבוצה. ב-2017, סיים ריגוברטו אוראן במקום השני בטור דה פראנס ואף ניצח את הקטע ה-9. קולומביה דניאל ארויאבה איטליה אלברטו בטיול שווייץ סטפן ביסגר קולומביה דייגו קמארגו בריטניה סימון קאר אקוודור ג'ונתן קאייסדו בריטניה יו קארת'י קולומביה אסטבן צ'אבס דנמרק מגנוס קורט נילסן בריטניה אויין דול צרפת ז'וליאן אל פארס אירלנד בן הילי פורטוגל רובן גריירו בלגיה ינס קקולר אריתריאה מרהווי קודוס הולנד סבסטיאן לנגבלד יפן הידטו נאקנה ארצות הברית לוגן אוון אוקראינה מארק פאדון ארצות הברית נילסון פאולס ארצות הברית שון קווין גרמניה יונאס רוטש אוסטרליה תום סקלי דנמרק מייקל ואלגרן בריטניה ג'יימס שואו גרמניה גאורג סטיינהואסר קולומביה ריגוברטו אוראן הולנד יוליוס ואן דר ברג הולנד מריין ואן דן ברג פולין לוקאש ווישנוויסקי הקבוצה עורכת בדיקות קבועות לרוכביה בכל זמן ומפעילה תוכנית מיוחדת כנגד סמים וחומרים משפרי ביצועים. ב-2015, טום דניאלסון, מי שהיה רוכב הקבוצה, הושעה לארבע שנים בשל שימוש בחומר אסור. מדיה וקבצים בנושא EF Education–Nippo בוויקישיתוף אתר האינטרנט הרשמי של EF Education–Nippo (באנגלית) EF Education–Nippo, ברשת החברתית פייסבוק EF Education–Nippo, ברשת החברתית אקס (טוויטר) EF Education–Nippo, ברשת החברתית אינסטגרם Tom Danielson fails doping test, VeloNews.com
פריאסה

אלבינו פריאסה קרדוסו (בפורטוגזית: Albino Friaça Cardoso;‏ 20 באוקטובר 1924 – 12 בינואר 2009) הידוע בשם פריאסה, היה כדורגלן ברזילאי, ששיחק בעמדת הקיצוני ימני. פריאסה נולד בריו דה ז'ניירו שבברזיל, ושיחק במהלך הקריירה שלו בקבוצות ואסקו דה גאמה, סאו פאולו ופונטה פרטה. הוא זכה פעמיים באליפות ריו דה ז'ניירו (1947, 1952), פעם אחת באליפות סאו פאולו (1949, היה גם מלך השערים של אותו טורניר) ופעם אחת באליפות דרום אמריקה לאלופות (1948). עם נבחרת ברזיל זכה בקופה אמריקה 1949, והגיע עימה למקום השני במונדיאל 1950 שנערך על אדמת ברזיל. במשחק הגמר של שלב הבתים באותו מונדיאל כבש פריאסה את השער הראשון במשחק נגד אורוגוואי, אך בסוף אורוגוואי הפכה את התוצאה וניצחה 2–1 במשחק שזכור בשם "אסון המרקנה". מדיה וקבצים בנושא פריאסה בוויקישיתוף פריאסה, באתר Transfermarkt פריאסה, באתר Soccerway פריאסה, באתר WorldFootball.net פריאסה, באתר National Football Teams פריאסה, באתר FootballDatabase.eu
דין פיליפס

דין בנסון פיליפס (באנגלית: Dean Benson Phillips; נולד ב-20 בינואר 1969) הוא פוליטיקאי אמריקאי-יהודי, המכהן כחבר בית הנבחרים של ארצות הברית מטעם מחוז הקונגרס השלישי של מדינת מינסוטה, מאז ראשית ינואר 2019. פיליפס נולד ב-1969 בסיינט פול, בירת מינסוטה, בנם של דידי כהן וארטי פפר. ארטי, קפטן בצבא ארצות הברית, נהרג במלחמת וייטנאם כאשר פיליפס היה בן חצי שנה. ב-1972 נישאה דידי לאדי פיליפס, יורש של "חברת הזיקוק פיליפס" ובנה של פאולין פיליפס, שייסדה את טור הייעוץ הידוע "אבי היקרה". בראשית שנות ה-70 של המאה ה-20 עבר פיליפס לעיר אדינה שבמינסוטה, שם למד בבית הספר היסודי "היילנדס". ב-1987 סיים את לימודיו התיכוניים והחל ללמוד באוניברסיטת בראון השוכנת בפרובידנס שברוד איילנד, שם השלים לימודי תואר ראשון ב-1991. לאחר לימודיו ברוד איילנד, שב פיליפס למינסוטה והצטרף לעסקי סטארט-אפ שהפיקו ציוד ולבוש לרוכבי אופניים. בשנת 2000 השלים פיליפס באוניברסיטת מינסוטה לימודי תואר שני במנהל עסקים. במהלך בחירות 2018 בארצות הברית התמודד פיליפס לבית הנבחרים של ארצות הברית מטעם מחוז הקונגרס השלישי של מדינת מינסוטה. בבחירות המקדימות שנערכו במפלגה הדמוקרטית התמודד מול קול יאנג, אותו הביס ברוב של 81.6% מהקולות. פיליפס זכה בכל שלושת מחוזות מינסוטה התחומים במחוז הקונגרס אליו התמודד. ביום הבחירות הכלליות גבר על מועמד המפלגה הרפובליקנית וחבר בית הנבחרים המכהן אריק פולסן עם 55.6% מקולות הבוחרים. עם השבעתו לתפקיד בראשית ינואר 2019, נהיה לדמוקרטי הראשון שייצג את המחוז מאז 1961. ביולי 2023 פרסם פיליפס כי בכוונתו לקרוא תיגר על נשיא ארצות הברית המכהן ג'ו ביידן במהלך הבחירות המקדימות לנשיאות ארצות הברית במפלגה הדמוקרטית ב-2024. באוקטובר הודיע על פרישה מתפקידו כיושב ראש משותף של ועדת המדיניות והתקשורת של הסיעה הדמוקרטית בבית הנבחרים בעקבות חילוקי דעות שנתגלעו בינו לבין עמיתיו בדבר הפריימריז הנשיאותיים ב-2024. ב-27 באוקטובר 2023 הכריז פיליפס באורח רשמי של מסע הבחירות שלו לנשיאות בקונקורד, בירת ניו המפשייר. במרץ 2024 הסיר את מועמדותו. פיליפס גרוש ואב לשתי בנות. מדיה וקבצים בנושא דין פיליפס בוויקישיתוף אתר האינטרנט הרשמי של דין פיליפס (באנגלית) דין פיליפס, ברשת החברתית אקס (טוויטר) דין פיליפס, ברשת החברתית טיקטוק דין פיליפס, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) חיים איסרוביץ, ‏נשיאת בית כנסת ושני חיילים: הישגים לקהילה היהודית בבחירות אמצע הקדנציה, באתר מעריב אונליין, 7 בנובמבר 2018 ביוגרפיה, באתר הספרייה הווירטואלית היהודית (באנגלית) בן פראקטנברג, ‘Dear Abby’s Jewish Grandson Wins Primary In Minnesota Swing District, באתר Forward‏, 14 באוגוסט 2018 (באנגלית) קלי סמית' ואריק רופר, Dean Phillips defeats Rep. Erik Paulsen for Third District seat, which was Minnesota's most expensive House race, באתר סטאר טריביון, 7 בנובמבר 2018 (באנגלית) ריד אפסטיין, Rep. Dean Phillips Says He Is Considering a Run Against Biden, באתר הניו יורק טיימס, 29 ביולי 2023 (באנגלית) אנג'אלי היון, House Democrat Leaves Leadership Position After Teasing Run Against Biden, באתר הניו יורק טיימס, 2 באוקטובר 2023 (באנגלית) אלנה שניידר, Biden camp plays it cool. But Dean Phillips’ bid is on their radar, באתר פוליטיקו, 28 באוקטובר 2023 (באנגלית)
מקסים קליניצ'נקו

מקסים סרגייוביץ' קליניצ'נקו (באוקראינית: Максим Сергійович Калиниченко; נולד ב-26 בינואר 1979 בחרקוב) הוא כדורגלן עבר אוקראיני, ששיחק בעמדות הקשר בקבוצת דניפרו מהליגת העל האוקראינית, בקבוצת ספרטק מוסקבה מהליגה הרוסית ובנבחרת אוקראינה. לאחר שפרש ממשחק פעיל פנה לקריירת אימון. החל את קריירת הכדורגל שלו בקבוצת נוער של מועדון הכדורגל דניפרו. בגיל 17 עלה כבר להרכב הקבוע של הקבוצה הבוגרת של המועדון. בקיץ של שנת 2000 עבר לרוסיה וחתם בקבוצת ספרטק מוסקבה. קליניצ'נקו שיחק במדי ספרטק 7 עונות, במהלכן זכה עם הקבוצה בשתי אליפויות ובגביע אחד. בקיץ 2008, לאחר חילופי המאמנים בספרטק, נאלץ לעזוב את הקבוצה. הוא שב לאוקראינה וחתם על חוזה לשנתיים בקבוצת נעוריו, דניפרו. בהמשך שיחק בקבוצת טאבריה סימפרופול. בתחילת שנת 2014 פורקה קבוצת טבריה, בעקבות סיפוח חצי האי קרים לרוסיה. קליניצ'נקו החליט לא להישאר בסמפרופול (אשר היה עתה בשליטת רוסיה) ושב לחרקוב. באותה שנה החליט גם לפרוש ממשחק פעיל. בנבחרת הלאומית של אוקראינה שיחק קליניצ'נקו מאז מאי 2002. משחקו הראשון במדי הנבחרת היה משחק ידידות מול יוגוסלביה. קליניצ'נקוו היה בסגל הנבחרת למונדיאל 2006, ושותף בארבעה מתוך חמשת משחקי הנבחרת בטורניר. במהלך המונדיאל הוא הבקיע שער אחד ובישל שני שערים (כולם במשחק מול סעודיה. בשנת 2011 פרש מהנבחרת. אליפות רוסיה: 2000, 2001 הגביע הרוסי: 2003 מדיה וקבצים בנושא מקסים קליניצ'נקו בוויקישיתוף מקסים קליניצ'נקו, ברשת החברתית אקס (טוויטר) מקסים קליניצ'נקו, ביישום טלגרם מקסים קליניצ'נקו, באתר Transfermarkt מקסים קליניצ'נקו, באתר Soccerway מקסים קליניצ'נקו, באתר WorldFootball.net מקסים קליניצ'נקו, באתר National Football Teams מקסים קליניצ'נקו, באתר FootballDatabase.eu פרופיל המאמן, באתר Transfermarkt
מאליק פוסטר

מאליק פוסטר (באנגלית: Maalique Foster; נולד ב-5 בנובמבר 1996) הוא כדורגלן ג'מייקני, המשחק בקולורדו ספרינגס סוויצ'בנקס בעמדת החלוץ. פוסטר התחיל את הקריירה שלו בקבוצת פורטמור יונייטד, וכבר מגיל צעיר כונה "מסי הג'מייקני". בעונת 2017/2018 זכה עם הקבוצה בליגת העל הג'מייקנית. ב-1 בספטמבר 2018, חתם באלחואלנסה מליגת העל של קוסטה ריקה. ב-27 בינואר 2019, הושאל לריו גראנדה ואלי. בינואר 2019 חתם בסנטוס דה גוליפס. ב-16 בדצמבר 2019, פוסטר חתם בעירוני קריית שמונה מליגת העל, עם אופציה לרכיש בסיום העונה. ב-11 בינואר 2020, פוסטר ערך את הופעת הבכורה שלו בקבוצה בהפסד 0–1 להפועל חדרה. באוקטובר 2020, פורסם כי פוסטר נורה ונפגע בצווארו. ב-10 בדצמבר 2020, פוסטר חתם בסקרמנטו רפובליק מה-USL. בצעירותו, פוסטר שיחק בנבחרת הנוער. ב-30 בינואר 2018, פוסטר ערך את הופעת הבכורה שלו בנבחרת הנוער בתיקו 2-2 נגד קוריאה הדרומית, בו גם כבש את שער הבכורה שלו. פורטמור יונייטד ליגת העל הג'מייקנית: 2017/2018 מאליק פוסטר, באתר Transfermarkt מאליק פוסטר, באתר Soccerway מאליק פוסטר, באתר WorldFootball.net מאליק פוסטר, באתר National Football Teams מאליק פוסטר, באתר FootballDatabase.eu שלום אלבז, ‏החלוץ מאליק פוסטר חתם בעירוני קריית שמונה, באתר ONE‏, 16 בדצמבר 2019 יניב טוכמן‏, מאליק פוסטר, ששיחק בעונה שעברה בעירוני קרית שמונה, נורה בצווארו, באתר וואלה, 28 באוקטובר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאליק פוסטר".
כף ווסטוק

כף ווסטוק (באנגלית: Cape Vostok) הוא לשון יבשה צוקי, בקצה הצפון מערבי של האי אלכסנדר שבאנטארקטיקה. המצוק המרכיב את לשון היבשה הוא הקצה המערבי של הרי האבר. לשון היבשה התגלתה על ידי המשלחת האנטארקטית הרוסית הראשונה, שנערכה בשנת 1821, בפיקודם של פביאן גוטליב פון בלינגסהאוזן ושל מיכאיל לאזארב. לשון היבשה מופתה לראשונה בהתבסס על צילומי אוויר שצולמו על ידי משלחת החקר האנטארקטית רון, בין השנים 1947–1948; ועל ידי סקר שטחי חסות איי פוקלנד בשנת 1960. שמה של לשון היבשה ניתן לה על ידי הוועדה המייעצת לשמות אנטארקטיים של בריטניה. לשון היבשה נקראת על שם הסלופ המלחמתי ווסטוק, ששימשה את בלינגסהאוזן במסע החקר שלו. אין קשר בין משמעות המילה "ווסטוק" (ברוסית: "מזרח") לבין מיקום לשון היבשה, הנמצאת במערב האי. כף וסטברוק • Defense Mapping Agency 1992, Sailing Directions (planning Guide) and (enroute) for Antarctica, P 379 כף ווסטוק באתר הסקר הגאולוגי של ארצות הברית כף ווסטוק באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
הרי האבר

הרי האבר או הרי לה האבר (באנגלית: Havre Mountains) הם רכס הרים בצידו המערבי של האי אלכסנדר, שבאנטארקטיקה. אורכה של קבוצת ההרים 37 קילומטרים בכיוון מזרח - מערב, בין כף ווסטוק לבין הבקע הרוסי. גובהם של ההרים 1,900 מטרים מעל פני הים. רכס ההרים כולל את פסגת סנט ג'ורג', הר ניומן ופסגת סיימון. ההרים התגלו ב-28 בינואר 1821 על ידי המשלחת האנטארקטית הרוסית הראשונה, בפיקודם של פביאן גוטליב פון בלינגסהאוזן ושל מיכאיל לאזארב. ההרים נצפו שוב בפברואר 1898 על ידי אנשי המשלחת האנטארקטית הבלגית (אשר חקרה את אנטארקטיקה בין השנים 1897–1899). ההרים מופו לראשונה באופן חלקי על ידי המשלחת הצרפתית הרביעית לאנטארקטיקה בין השנים 1908–1910, בפיקודו של ז'אן-באטיסט שארקו. ההרים מופו בפירוט בהתבסס על צילומי אוויר שצולמו על ידי משלחת החקר האנטארקטית רון, בין השנים 1947–1948, ועל ידי סקר שטחי חסות איי פוקלנד בשנת 1960. שארקו קרא להרים על שמו של נמל לה האבר, ממנה יצאה משלחתו בשנת 1908 באונייה Pourquoi-Pas? IV ("למה לא? IV"). • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 206 • Defense Mapping Agency 1992, Sailing Directions (planning Guide) and (enroute) for Antarctica, P 379 הרי האבר באתר הסקר הגאולוגי של ארצות הברית הרי האבר באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע על גילוי ההרים
יחסי גרמניה–קזחסטן

היחסים דיפלומטיים בין הרפובליקה הפדרלית של גרמניה והרפובליקה של קזחסטן כוננו בשנת 1991 לאחר שקזחסטן קיבלה את עצמאותה מברית המועצות. לגרמנים אתניים וקזחים אתניים יש היסטוריה משותפת מימי מלחמת העולם השנייה, כאשר הגרמנים האתניים שחיו באזור וולגה ברוסיה הועברו או נכלאו בערבה המזרחית של ברית המועצות במה שנמצא כיום בשטח קזחסטן. בעת קריסתה של ברית המועצות, התגוררו בקזחסטן כמיליון גרמנים אתניים. מעל 1450 חברות עם הון גרמני, לרבות מיזמים משותפים, ייצוג של חברות גרמניות ובנקים, רשומים בקזחסטן. מעל 900 מפעלים גרמנים פועלים בקזחסטן, כולל היידלברג צמנט, דיימלר, פולקסווגן, MAN, סימנס, Knauf, RWE, Bayer, BASF, בוש, רכבת תחתית, וכו'. גרמניה הייתה אחת המדינות הראשונות שהרחיבה את אשראי היצוא במסגרת הסדר דו-צדדי לקזחסטן בשנת 1992 כדי לתמוך ביצרנים גרמנים ולחדש את כלכלת השוק בקזחסטן. הסחר הבילטראלי בין שתי המדינות הסתכם ב-4 מיליארד יורו בשנת 2016. מחזור המסחר בין קזחסטן לגרמניה שחווה ירידה בשנים 2014–2016 בגלל המשבר הכלכלי, כמעט הגיע לרמתו לפני המשבר בשנת 2017. סך הסחר בין קזחסטן לגרמניה בשנת 2017 הסתכם ב-4 מיליארד 856 מיליון יורו, שהם 81.3% ממחזור הסחר של גרמניה עם מדינות מרכז אסיה. חלק גדול של ההשקעות הזרות בקזחסטן מקורו בגרמניה. ההשקעות הזרות הישירות (FDI) לקזחסטן מגרמניה חריגה 183 מיליון דולר בשנת 2018. ה-FDI הופנו בעיקר אל סחר, תעשייה, אנרגיה מתחדשת. קנצלרית גרמניה אנגלה מרקל ביקרה בקזחסטן ב-2010, שם היא נפגשה עם הנשיא נורסולטאן נזארבייב כדי להתחיל שותפות יותר דינמית עם קזחסטן. מרקל הניחה זר באנדרטה לזכר מגיני המולדת - אנדרטה באסטנה לזכר הנופלים, החיילים של המלחמה הפטריוטית הגדולה - החזית המזרחית של מלחמת העולם השנייה. נשיא גרמניה פרנק-ואלטר שטיינמאייר ביקר ביולי 2017 באסטנה וציין כי יחסי גרמניה וקזחסטן התקרבו ורחבים יותר במהלך 25 השנים האחרונות. נשיא גרמניה ערך את ביקורו להשתתף ביום הלאומי של גרמניה ב-EXPO-2017. במהלך ביקורו נפגש נשיא גרמניה עם מקבילו הקזחי נורסולטאן נזרבייב כדי לדון בשיתוף הפעולה של המדינות בכלכלה, טכנולוגיה וחינוך. מדיה וקבצים בנושא יחסי גרמניה–קזחסטן בוויקישיתוף "Kazakhstan". German Foreign Ministry. "Germany Pays to Keep Ethnic Germans in Russia". The New York Times. Brown, Andrew J. (ביוני 2005). "Kazakhstan: A Eurasian Volk in the Twilight of Diaspora". Europe-Asia Studies. 57 (4): 625. {{cite journal}}: (עזרה) "Казахстан и Германия нацелены на укрепление стратегического партнерства". mfa.gov.kz/. "EUROPEAN UNION AND KAZAKHSTAN: TRENDS IN TRADE AND ECONOMIC COOPERATION". CA&CC Press. 2003. "Foreign direct investments to Kazakhstan from Germany exceeded $183mn in 2018". inform.kz. "Deepening partnership with Kazakhstan". bundeskanzlerin.de. "Germany, Kazakhstan strengthen ties at Expo Astana 2017". EFE.
עמק המומינים (סדרת טלוויזיה)

עמק המומינים (באנגלית: Moominvalley, בפינית: Muumilaakso, בשוודית: Mumindalen) היא סדרה מונפשת המבוססת על סדרת עלילת ספרי הקומיקס של המומינים מאת הסופרת והמאיירת טובה ינסון ואחיה לארס ינסון. הסדרה כוללת שילוב של אנימציה דו-ממדית יחד עם אנימציה תלת־ממדית. הסדרה בת 26 הפרקים הופקה לטלוויזיה בשיתוף פעולה בריטי-פיני בשנת 2019. הסדרה, אשר פותחה בתקציב של 20 מיליון אירו, היא תוכנית הטלוויזיה הפינית היקרה ביותר בכל הזמנים. הסדרה מתרחשת בעולמם של משפחת מומין החביבה שחיה בעמק המומינים הקסום ומתמקדת בעיקר בהרפתקאותיהם של משפחת מומין שכוללת את הטרול הסקרן ושוחר ההרפתקאות מומינטרול והוריו מומינאמא ומומינאבא. עלילת הסדרה מתמקדת בחיי היומיום של בני המשפחה ובהרפתקאות יוצאות הדופן שחווים בני המשפחה. אל הרפתקאותיו של מומינטרול נוהגים להצטרף גם חבריו - סנופקין הנווד, ידידתו הטובה סנורקה ומאי הקטנה השובבה. לאורך הדרך המומינים נאלצים להתגבר על אתגרים שונים, פוגשים בחבים חדשים ולומדים שיעורים יקרי ערך על החיים. ערך מורחב – המומינים - דמויות מומינטרול\מומין - הגיבור הסקרן וההרפתקן אשר במהלך הסדרה יוצא להרפתקאות שונות ברחבי עמק המומינים. מומינאבא - אביו של מומינטרול אשר אוהב לכתוב ולספר למשפחתו על הרפתקאותיו בנעוריו. מומינאמא - אמו האכפתית של מומינטרול. מאי הקטנה - ילדה נערית קטנה, נמרצת ושובבה. מאי הקטנה היא בתה של בימבל. סנופקין - החבר הכי טוב של מומינטרול. סנופקין הוא טיפוס שתקן ומופנם אשר אוהב להתבודד. לסנופקין הערכה עצומה לחופש ולהנאות הפשוטות של החיים. סניף - קנגורו אנתרומורפי וחברו הילדותי במקצת של מומינטרול. סנורקה - ידידתו הטובה של מומינטרול. גברת פיליונק - השכנה הנוקשה והקרירה של משפחת מומין. סרח - יצור קטן ומציק, שרוב עיסוקו הוא מעשי קונדס אותם מבצע על תושבי עמק המומינים. סנורק - אחיה של סנורקה אשר היינו ממציא מיומן. בימבלינה - אימה של מאי הקטנה אשר מעט מסורבלת ומגושמת. השמנטפים - יצורים קטנים ולבנים אשר פולטים מכות חשמל כאשר נוגעים בהם. הגרוק - מפלצת גדולה ומסתורית אשר סתובבת ברחבי עמק המומינים בלילות. המכשף הובגובלין - מכשף אשר רוכב על פנתר שחור שחי בממד מקביל ונוהג להטיל כשפים באמצעות כובע הקסמים שלו. המומינים אתר האינטרנט הרשמי של עמק המומינים (באנגלית, בפינית ובשוודית) "עמק המומינים", במסד הנתונים הקולנועיים IMDb (באנגלית) "עמק המומינים", באתר Rotten Tomatoes (באנגלית) "עמק המומינים", במסד הנתונים הקולנועיים KinoPoisk (ברוסית) עמק המומינים, במיזם "אישים" לתיעוד היצירה הישראלית
אליהו שיק

רבי אליהו שיק (כונה: ר' אלינקע לידער; ה'תקס"ט – י"ב באלול ה'תרל"ד) היה רב הערים לידא, זאגר וקוברין ומחבר הספר עין אליהו. נולד בוולקוביסק בשנת תקס"ט לרבי בנימין. מצד אביו היה מיוחס לרבי יום טוב ליפמן הלר ומצד אמו למהרש"א. בעודו תינוק בן שלושה חודשים נפטר אביו ואמו נישאה בשנית. עד גיל שתים עשרה גדל בבית אביו החורג ולאחר מכן גדל אצל דודו. נישא לבתו של ר' יעקב, שהיה מו"ץ בעיר. שהה מספר שנים בעיר ולמד בתקופה זו אצל רבי בנימין דיסקין רב העיר (אביו של מהרי"ל דיסקין). משך חצי שנה שימש רבו של חתן צעיר - רבי יצחק אלחנן ספקטור, לימים רבה של קובנא. כיהן כרב במספר מקומות, תחילה באמסטיבוב שאצל וולקוביסק, לאחר מכן עבר ללונה הסמוכה לגרודנה, ובהמשך שימש כרב העיירה דרצ'ין, שם נפטרה אשתו ורבי אליהו נישא בשנית לבתו של רבי זלמן זאב מו"ץ בעיר וילנה. בדרצ'ין היה רבו של הבחור חיים ליב טיקטינסקי, לימים ראש ישיבת מיר, והלה מילא את מקומו ברבנות בעת שר' אליהו נעדר מן העיר. בשנת תר"ד החל לכהן כרב העיר לידא, שם ישב כעשרים שנה. בשנת תרכ"ד עבר לעיירה זאגר (חדש) בקצה ליטא. לא ברורה הסיבה שבגינה עבר לעיירה מרוחקת זו ויש האמורים כי היה זה מפאת מחלוקת ששררה בעיר בין החסידים למתנגדים. בשהותו בזאגר החל בהדפסת ספרו עין אליהו על ספר עין יעקב שעל אגדות הש"ס. חיבורו נדפס במהדורת הספר עין יעקב תרכ"ט-תרל"ד. בסוף ימיו נקרא לכהן ברבנות העיר קוברין ונפטר בה בפתאומיות לאחר כחצי שנה בתאריך י"ב באלול תרל"ד. רבי אליהו שיק אב"ד לידא, בתוך: משה זעירא, רבותינו שבגולה חלק א, הוצאת אגודת נחליאל, ירושלים תשנ"ו (עמ' 37–43). תולדות הגאון רבינו אליהו שי"ק זצ"ל, בתוך: שלום דוד מאירוביץ, זמירות דוד, וילנא תרל"ט אליהו בן בנימין שיק, דף שער בספרייה הלאומית עין אליהו: חלק א, חלק ב, חלק ג, חלק ד, חלק ה, באתר HebrewBooks דרך אבות - ביאור חדש על מסכת אבות, וילנא תרמ"ב, באתר HebrewBooks